**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 25 Απριλίου 2019**

**ΑΝΑΚΟΙΝΩΣΗ**

**ΓΙΑ ΤΗΝ ΠΡΟΣΠΑΘΕΙΑ ΠΡΩΗΝ ΣΥΝΔΙΚΑΛΙΣΤΩΝ ΤΗΣ Π.Α.Σ.Κ.Π. ΚΑΙ ΝΥΝ**

**ΤΗΣ ΝΕΑΣ ΚΥΒΕΡΝΗΤΙΚΗΣ ΠΑΡΑΤΑΞΗΣ ΤΗΣ Α.Ε.Π.Π. ΝΑ ΕΜΦΑΝΙΣΤΟΥΝ**

**ΩΣ ΑΝΕΞΑΡΤΗΤΟΙ ΕΚΚΟΛΑΠΤΟΜΕΝΟΙ ΑΓΩΝΙΣΤΕΣ**

**Συνάδελφοι - Συναδέλφισσες**

Με αφορμή τον συνδικαλιστικό αναβρασμό ορισμένων συναδέλφων το τελευταίο χρονικό διάστημα που αποφάσισαν να δραστηριοποιηθούν στο χώρο μας, ( χωρίς να αποκλείουμε και το ενδεχόμενο κάποιοι από αυτούς να έχουν πέσει σε πλάνη ) μέσα από την ανενεργή παράταξη της **πρώην Π.Α.Σ.Κ.Π.** που έχει βαπτιστεί **ΑΝΕΞΑΡΤΗΤΗ και πλέον μετεξελίσσεται στον νέο πόλο του κυβερνητικού συνδικαλισμού που εκφράζεται στην Ομοσπονδία ως Α.Ε.Π.Π., θα πρέπει να σας προβληματίζει.** Όση προσπάθεια και να κάνουν για να αποδείξουν την ανεξαρτησία τους, ότι ήρθαν προ τετελεσμένων γεγονότων, ότι θέλουν και αυτοί να παλέψουν για το κάλο των πυροσβεστών, ότι δεν μπορούσαν να κάνουν κάτι το διαφορετικό σε αυτές τις εκλογές, είναι προφάσεις και δικαιολογίες που πέφτουν στο κενό.

Η **Ενωτική Αγωνιστική Κίνηση Πυροσβεστών** σας λέει ξεκάθαρα, **ότι είναι ψέματα**. Επιδιώκουν και αυτοί για άλλη μια φορά να σας **υφαρπάξουν την ψήφο σας** στην εκλογική αναμέτρηση που θα διεξαχθεί στις 4/5 Μαΐου 2019. **Δεν πρέπει να δείξετε καμία ανοχή σε αυτού του είδους τους συνδικαλιστές** που έχουν αναγάγει σε τέχνη, το καμουφλάζ των πολιτικών τους πιστεύω και την εξυπηρέτηση των δικών τους μικροσυμφερόντων, με αντάλλαγμα το ξεπούλημα των εργασιακών μας δικαιωμάτων και το πέρασμα της αντιλαϊκής πολιτικής των κυβερνήσεων.

Οι « αγνές » και « ανεξάρτητες » προθέσεις τους αποκαλύπτονται και από την σπουδή που εκφράζεται για την ενίσχυση τους, από υπηρεσιακούς και κυβερνητικούς κύκλους ανά την επικράτεια.

**Θα πρέπει να σας θυμίσουμε ότι η πρώην Π.ΑΣ.Κ.Π. έδειξε πόσο ανίκανη** είναι, να υπερασπιστεί τα συμφέροντα των εργαζομένων και να τους προστατέψει διαχρονικά από τις αυθαιρεσίες σε βάρος τους. Έδωσε την αφορμή να εκκολάπτονται διασπαστικές κινήσεις και τάση αποστασιοποίησης από τα απλά μέλη. **Αποδείχτηκε όμως πολύ ικανή με την αδράνεια και την ανοχή της και την δράση της αυτή την συνεχίζει πολύ επάξια η σημερινή παράταξη του ΣΥ.ΡΙΖ.Α. Α.Ε.Π.Π.**

Έστρωσε το έδαφος για να έρθουν οι χειρότερες μέρες εις βάρος των πυροσβεστών. **Κατάφερε να πνίξει την αγανάκτηση** που δίκαια συσσωρεύτηκε σε όλους τους συναδέλφους που ένοιωσαν να τους αφαιρείται κάθε εργασιακό δικαίωμα και η δυνατότητα να έχουν οικογενειακό και κοινωνικό προγραμματισμό.

Όπου είχε δυνάμεις ως Π.Α.Σ.Κ.Π. ή έχει πλέον δυνάμεις ως Α.Ε.Π.Π. ( στην ένωση μας έχει έναν εκλεγμένο στην ομοσπονδία ) δεν πρόβαλε και δεν προβάλει καμία αντίσταση στην **κύρια πολιτική που εφαρμόστηκε και εφαρμόζετε εις βάρος των πυροσβεστών** από όλες τις κυβερνήσεις και αυτό καταγράφτηκε όλο το προηγούμενο διάστημα, αλλά και την εποχή που βρίσκονταν ως Π.Α.Σ.Κ.Π. στο τιμόνι της ομοσπονδίας το 2006.

Έρχονται τώρα για να ξαναεμφανιστούν στην περιοχή μας **μετά από μια πλήρη αδράνεια 8 χρόνων περίπου** με **τον μανδύα του ανεξάρτητου,** στηρίζοντας την προσπάθεια ορισμένων να δημιουργήσουν παράταξη που **ουσιαστικά θα στηρίζει την δασοκτόνα πολιτική, την εμπορευματοποίηση του Π.Σ. και το ξήλωμα των εργασιακών μας δικαιωμάτων που εφαρμόζει και η κυβέρνηση Σύριζα.**

**Συνάδελφοι-Συναδέλφισσες**

Για να μην υπάρξει **παρόμοια κατάσταση** όπως και στο παρελθόν, πρέπει εδώ και τώρα να συνειδητοποιήσουμε όλοι τι πραγματικά πάει να διαμορφωθεί. **Η συνεχή υποχωρητικότητα από μέρους μας** με το να πέφτουμε με ευκολία στα δίχτυα τέτοιων παρατάξεων - παγίδων, ανοίγει την όρεξη για μεγαλύτερες αυθαιρεσίες και καταστρατηγήσεις από μέρους της πολιτικής ηγεσίας.

**Με ευθύνη των κυρίαρχων παρατάξεων Δ.Α.Κ.Υ.Π.Σ. και Π.Α.Σ.Κ.Π. η μεταλλαγμένη πλέον σε Α.Ε.Π.Π., τα δώσαμε όλα πλέον, εργασιακά δικαιώματα, κοινωνική και οικογενειακή υπόσταση, τις ζωές μας, την σωματική μας ακεραιότητα, την ψυχική μας ηρεμία. Το μόνο που μας απέμεινε είναι η προσωπική μας αξιοπρέπεια. Ας μην τους δώσουμε το δικαίωμα να την τσαλαπατήσουν και αυτή.**

Πρέπει να συνειδητοποιήσουμε ότι  **η παθητικότητα που έχει αγκαλιάσει την πλειοψηφία των συνδικαλιστικών οργανώσεων και τα απλά μέλη, είναι η αιτία της συνεχούς υποβάθμισης των εργασιακών μας συνθηκών**. Δεν ταιριάζει στους πυροσβέστες που θυσιάζονται για το κοινωνικό σύνολο αγνοώντας τεράστιους κινδύνους, να μην είναι σε θέση να υπερασπίζονται τα δικαιώματα τους και να κάνουν το ίδιο λάθος δεύτερη φορά. **Η εμπειρία έχει αποδείξει ότι όταν υπήρξε αγωνιστική δράση και αντιμετώπιση των προβλημάτων μας, που η Ε.Α.Κ.Π. υπηρετεί όλα αυτά τα χρόνια, υπήρξε και αποτέλεσμα.**

Εκτιμώντας λοιπόν την σοβαρότητα των προβλημάτων και ότι **τα χρονικά περιθώρια δεν επιτρέπουν εφησυχασμό**, για να μην έχουμε επανάληψη των τραγικών φαινομένων της περσινής περιόδου, **η Ενωτική Αγωνιστική Κίνηση Πυροσβεστών καλεί όλα τα μέλη του σωματείου μας**, να αναλογιστούν τις τεράστιες ευθύνες τους και να πάρουν θέση πάνω στα καυτά προβλήματα που ταλανίζουν τον χώρο μας με το να **συσπειρωθούν μαζί της, για να συνεχίσουμε** να διεκδικούμε στον δρόμο που χάραξαν οι πρωτοπόροι συνδικαλιστές του χώρου μας, για ένα Πυροσβεστικό Σώμα που να διασφαλίζει τα δικαιώματα μας.

**Tρέμουν στην σκέψη μήπως η Ε.Α.Κ.Π. αναλάβει το Προεδρείο και δείξει στην πράξη όπως και στο παρελθόν, πως πρέπει να λειτουργεί και ποιανού τα συμφέροντα θα υπηρετεί.**

**Γιατί τελικά κριτήρια ψήφου** και για τους πυροσβέστες στην Ένωση μας θα πρέπει να είναι η παράταξη που θα εκλεγεί, **θα πρέπει να στηρίζει τους εργαζομένους πυροσβέστες και τους αγώνες τους και όχι να σφυρίζει αδιάφορα και να βάζει πλάτη στην αντιλαϊκή πολιτική.**

**Κριτήριο μπροστά στις εκλογές, πρέπει να είναι η στάση,** κάθε συνδυασμού και κάθε υποψήφιου, στα μεγάλα προβλήματα. Η Ε.Α.Κ.Π. **αποτελεί την εγγύηση για την διασφάλιση των εργασιακών μας δικαιωμάτων για την Ε.Υ.Π.Σ. Στερεάς Ελλάδας.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**